
ANTIKORUPCINIO ELGESIO SITUACIJŲ PAVYZDŽIAI


	SITUACIJA
	DARBUOTOJO ELGESYS

	Interesantas (lankytojas) arba jo atstovas,
darbuotojui valstybinių švenčių proga (pvz. Šv. Kalėdų, Velykų) ar asmeninių švenčių (pvz. vardadienis ir kt.) atsiunčia el. paštu dovanų kuponus, nuolaidų korteles, pakvietimus į pramoginio turinio renginius, abonementus į sporto klubus ir pan.
	Darbuotojas privalo vengti tokių situacijų ir turi
atsisakyti jam teikiamų dovanų, kadangi tokia
dovana galimai būtų teikiama dėl darbuotojo
einamų pareigų, ir sukeltų abejonių dėl jo vėliau
priimamų sprendimų šališkumo. Jei yra galimybė,
tuomet mandagiai padėkoti, informuoti apie
įstaigos taikomą Dovanų politiką ir ją grąžinti, o
nesant galimybės dovanos atsisakyti arba grąžinti,
dovanos gavimo faktas turi būti registruojamas
Neteisėto atlygio registre.

	Seminarų, mokymų metu, mokymuose
dalyvaujantys darbuotojai, asmeniniam naudojimui gauna užrašų knygučių, rašiklių su mokymų organizatoriaus logotipais.
	Dovana vertinama kaip reprezentacinė (mažos
vertės), taigi ją priimti galima.

	Darbuotojas gimtadienio ar kitos asmeninės šventės proga gauna iš kolegų simbolines dovanas (pvz.: gėles, atvirukus, tortą ar pan.).
	Tokias dovanas galima priimti.

	Tiesioginis įstaigos (skyriaus) vadovas darbuotojui nurodo jį su įstaigos automobiliu parvežti į namus, nes sugedo jo asmeninis automobilis.
	Atsisakyti vykdyti šį nurodymą ir apie šį atvejį
pranešti Įstaigos vidiniu informacijos apie
pažeidimus teikimo kanalu praneseju.apsauga@silale.lt, arba atvykti
tiesiogiai į įstaigą, arba atsiųsti pranešimą paštu, po administracijos pavadinimu nurodant žymą
„KOMPETENTINGAM SUBJEKTUI
ASMENIŠKAI“.

	Asmuo, kuris nėra neįrašytas į lobistų sąrašą, telefonu, elektroniniu paštu, arba tiesiogiai kreipiasi į darbuotoją dėl susitikimo, siekiant aptarti klausimus dėl teisės aktų priėmimo arba nepriėmimo.
	Atsisakyti susitikti. Apie neteisėtą lobistinę veiklą
pranešti Įstaigos vidiniu informacijos apie
pažeidimus teikimo kanalu
praneseju.apsauga@silale.lt, arba atvykti
tiesiogiai į įstaiga, arba atsiųsti pranešimą paštu, po administracijos pavadinimu nurodant žymą
„KOMPETENTINGAM SUBJEKTUI
ASMENIŠKAI“.

	Darbuotojas gauna asmeninį kvietimą iš asmens, kuris yra įrašytas į lobistų sąrašą, po darbo valandų dalyvauti asmens atstovaujamos asociacijos organizuojamame pobūvyje, renginyje arba susitikime, pvz.: sodyboje, kavinėje, restorane, pirtyje ir kt.
	Atsisakyti susitikti. Apie neteisėtą lobistinę veiklą
pranešti įmonės vidiniu informacijos apie
pažeidimus teikimo kanalu
praneseju.apsauga@silale.lt, arba atvykti
tiesiogiai į įstaiga, arba atsiųsti pranešimą paštu, po administracijos pavadinimu nurodant žymą
„KOMPETENTINGAM SUBJEKTUI
ASMENIŠKAI“.

	Įstaigos jubiliejaus proga organizuojamame
renginyje vienos įstaigos (ministerijos ar kt.)
deleguotas atstovas įteikia įstaigos vadovui
paveikslą.
	Dovaną priimti galima, kadangi dovana yra įteikta
oficialaus renginio metu, o įstaigų jubiliejai
priskiriami tradiciniams renginiams. Įstaigos
vadovas privalo perduoti šią dovaną asmeniui,
atsakingam už korupcijai atsparios aplinkos
kūrimą, nustatyta tvarka ją įvertinti ir įtraukti į
įstaigos apskaitą (jei vertė didesnė nei 150 eurų).

	Įstaigos gyventojų aptarnavimo skyriaus
darbuotojas lankytojo(interesanto) paprašo pateikti reikiamus papildomus dokumentus, tačiau jis pateikia nevisus, todėl dar kartą mandagiai paprašomas atnešti trūkstamus. Lankytojui (interesantui) galimai susidaro nuomonė, jog darbuotojas reikalauja už paslaugą atlygio (kyšio), nes vėl prašo trūkstamo dokumento, kuris, jo manymu, nėra svarbus, todėl norėdamas paspartinti sprendimą dėl jam rūpimo klausimo, ant
stalo padeda saldainių dėžutę (vertė apie 3-5 Eur).
	Darbuotojas dovanos priimti negali, nes ji būtų
laikoma neteisėta dovana, o darbuotojo elgesys,
jeigu jis priimtų dovaną, būtų traktuojamas kaip
etikos pažeidimas. Darbuotojas už savo darbą
gauna atlyginimą ir jokios dovanos priimti negali,
todėl turi paaiškinti lankytojui, kad dovanos
priėmimas gali būti vertinamas kaip Lietuvos
Respublikos viešųjų ir privačių interesų derinimo
įstatymo ir etikos reikalavimų pažeidimas.. Nesant
galimybės dovanos atsisakyti/grąžinti, dovanos
gavimo faktas registruojamas Neteisėto atlygio
registre.

	Naujai priimtam įstaigos darbuotojui kurjeris įteikė didelę gėlių puokštę (vertė, tikėtina, iki 100 Eur) ir pasirašytą atvirlaiškį su sveikinimu pradėjus eiti naujas pareigas ir išvyko. Nurodytas siuntėjas buvęs jos vadovas (darbdavys), kuris vykdo komercinę veiklą ir turi suinteresuotumą įstaigos priimtais sprendimais viešųjų pirkimų srityje, o naujai priimtas darbuotojas įsidarbino skyriaus vadovu, šiame skyriuje.
	Dovanos priimti negalima, nes ji teikiama galimai
tikintis palaikyti naudingą pažintį ir ryšį su aukštas vadovaujančias pareigas užimančiu asmeniu, kuris gali turėti įtakos ateityje, priimant palankių sprendimų. Dovana teikiama ne pagal tarptautinį protokolą, ne pagal tradicijas (nėra tokios tradicijos siųsti sveikinimus kitoje įstaigoje pradėjusiems dirbti buvusiems darbuotojams), o dėl užimamų pareigų, ir ji nėra laikoma reprezentacinė dovana, todėl traktuotina kaip neteisėta dovana ir jos paėmimas būtų įvardinamas kaip etikos pažeidimas. Tokios dovanos priėmimas gali įpareigoti ateityje priimti palankius sprendimus šios įstaigos atžvilgiu arba bent jau sudaryti tokią tikimybę, vertinant iš šalies. Atkreiptinas dėmesys, jog gėlių įteikimas
darbuotojui paliekant darbovietę būtų vertintinas
kaip atsidėkojimas už gerą darbą pagal tradicijas
(jei tokios toje darbovietėje yra), todėl nei toks
gėlių dovanojimas, nei jų priėmimas nebūtų
laikomas etikos pažeidimu. Šiuo atveju, kadangi
dovaną įteikė kurjeris, sveikinimo tekstą pasirašęs
asmuo gali būti kviečiamas el. paštu, telefonu, ar
kitais būdais (jei žinomi jo kontaktiniai duomenys) atvykti atsiimti dovanos. Jei dovanos neįmanoma grąžinti ją atsiuntusiam asmeniui (neatsiliepia į skambučius, nėra kontaktų, nežinomas siuntėjas ir pan.), neteisėtas atlygis sunaikinamas arba nuasmeninamas, panaudojant bendroms įstaigos bei jos interesantų reikmėms (pvz., papuošti bendrojo naudojimo patalpas ir t.t.).

	Pavaldžios įstaigos vadovas prieš šventes
(kalėdiniu laikotarpiu) atvyksta pas šios įstaigos veiklos sritį reguliuojančios ir kontroliuojančios įstaigos institucijos vadovą aptarti svarbių darbinių klausimų ir atsiveža kavos pakelį bei kalėdinį pyragą (vertė apie 15-20 Eur).
	Dovanotojo dovana galėtų būti traktuojama kaip šio laikotarpio (kalėdinio) tradicija dalintis smulkiomis dovanomis, tačiau, šiuo atveju, dovana teikiama institucijos vadovui ir dėl jo užimamų pareigų, todėl galima traktuoti, jog šiuo veiksmu tikimasi užmegzti ar palaikyti naudingą ryšį su kontroliuojančiosios institucijos vadovu, turint tikslą ateityje tikintis palankių sprendimų. Kadangi dovana nėra reprezentacinė ir ji teikiama dėl užimamų pareigų, todėl traktuotina kaip neteisėta dovana, kurios paėmimas būtų etikos pažeidimas. Kalėdiniu laikotarpiu (taip pat ir kitų Valstybinių švenčių laikotarpiu) rekomenduotina dovanoti ir priimti dovanas tik akivaizdžiai reprezentacines (su įstaigų ar institucijų simbolika). Vadovas privalo atsisakyti priimti neteisėtą dovaną ir paaiškinti lankytojui, kad jų priėmimas gali būti vertinamas kaip Lietuvos Respublikos viešųjų ir privačių interesų derinimo įstatymo ar etikos taisyklių pažeidimas.

	Darbuotojas nusipirko naują automobilį, tačiau jo nedeklaravo savo privačių interesų deklaracijoje.
Ar darbuotojas gali nedeklaruoti (ar privalo tai padaryti) naujai įsigyto automobilio ar kito turto?
	Deklaruoti įsigytą turtą privaloma tik tuomet, jeigu atliekant tarnybines pareigas darbuotojui gali tekti spręsti ar dalyvauti sprendžiant klausimus dėl šio sandorio šalies. Jei tokios tikimybės nėra, privačių interesų deklaracijoje šių duomenų nurodyti nereikia.
Pagal LR Viešųjų ir privačių interesų derinimo
įstatymo 6 straipsnio 2 dalies 2 punkto nuostatas,
pats deklaruojantis asmuo turi įvertinti, ar dėl
sandorio šalies jam kyla ar ateityje gali kilti
interesų konfliktas atliekant tarnybines pareigas.

	Oficialaus renginio metu įstaigos vadovui svečiai iš Čekijos Respublikos institucijos kartu su kitomis reprezentacinėmis dovanomis padovanojo gėrimo Becherovka butelį. Ar vadovas gali priimti tokią
dovaną?
	Reprezentacijai skirtos bet kokios rūšies dovanos,
kurios gaunamos oficialių renginių metu pagal
tarptautinį protokolą ir kurių vertė, jas gavusiojo
nuomone, akivaizdžiai viršija 150 Eur, yra
laikomos valstybės ar savivaldybės nuosavybe. Jei
tokių dovanų vertė yra akivaizdžiai mažesnė nei
150 Eur, dovanos gavėjas gali jas pasilikti.
Alkoholis, jei pakuotė ir (ar) etiketės dizainas yra
reprezentacinio pobūdžio (Becherovka –
nacionalinis čekų gėrimas), šiuo atveju gali būti
vertinamas kaip reprezentacinio pobūdžio dovana,
gauta pagal tarptautinį protokolą, todėl dovaną
priimti galima.

	Darbuotojas, namuose iškėlė šeimyninį konfliktą (stumdė žmoną, užgauliojo necenzūriniais žodžiais ir pan.), todėl žmona iškvietė policijos pareigūnus.
Atvykus pareigūnams, darbuotojas ėmė jiems grasinti savo užimamos pareigomis ir policijos pareigūnų atleidimu iš darbo, būsiančiais kitais nemalonumais.
	Toks darbuotojo elgesys ar veiksmai yra
nesuderinami su visuotinai priimtomis moralės ir
dorovės normomis, todėl menkina visuomenės
pasitikėjimą įstaiga. Darbuotojas privalo suprasti
savo poelgių moralinę vertę ir atsakomybę už juos.

	Įstaigos darbuotojas dalyvauja rengiant, svarstant (ar priimant) sprendimą dėl juridinio asmens Sodų bendrijos „Pasaka“ atleidimo nuo žemės mokesčio, kuriame dirba jo brolis bendrijos pirmininku, o jis
šioje bendrijoje nuosavybės teise turi sodo sklypą.
	Darbuotojas, vykdydamas Viešųjų ir privačių
interesų derinimo įstatymo 11 straipsnyje nustatytą pareigą, privalo informuoti vadovą apie interesų konfliktą ir nusišalinti nuo dalyvavimo rengiant, svarstant ar priimant tokį sprendimą.

	Tarptautinės antikorupcijos dienos proga įstaigai pavaldžių įstaigų atstovai kviečiami į šios dienos paminėjimui skirtą renginį, kuriame skaitomi pranešimai, organizuojama viktorina ir apdovanojami aktyvūs antikorupcijos propaguotojai. Renginio metu siūloma lengvų užkandžių, gaiviųjų gėrimų.
	Įstaigų atstovai paminėjime gali vaišintis.
Tarptautinė antikorupcijos diena yra visame
pasaulyje minima diena, kurią įvairios
organizacijos vertina kaip galimybę atkreipti
dėmesį į korupcijos problemas. Įstaigų atstovai į šį
oficialų renginį kviečiami dėl savo einamų pareigų.

	Darbuotojas turėjo paruošti mėnesio duomenų suvestinę ir pateikti kito skyriaus specialistui (kolegai), tačiau turėjo daug kito darbo ir pamiršo.
Negavęs ataskaitos kito skyriaus specialistas
pradėjo jį šmeižti, apkalbėti, menkinti jo
reputaciją kitų darbuotojų akivaizdoje.
	Apie šį įvykį darbuotojas turi informuoti įstaigos
vadovą. Specialistas (kolega) pažeidė Etikos ir
antikorupcinio elgesio kodeksą, kuriame numatyta, jog darbuotojų tarpusavio santykiai turi būti grindžiami mandagumu, sąžiningumu, pagarba, tolerancija, pasitikėjimu ir aktyvia pagalba.
Darbuotojas privalo viešai neanalizuoti kolegų
veiksmų, nevertinti jų asmeninių savybių ir
kompetencijos. Darbuotojų etikos pažeidimai gali
būti tiriami teisės aktų nustatyta tvarka.

	Darbuotojas paskiriamas 10 dienų laikotarpiui pavaduoti skyriaus vedėją. Ar darbuotojas privalo papildyti privačių interesų deklaraciją naujais duomenimis?
	Darbuotojas gali nedeklaruoti laikino pavadavimo.
Paskirtam eiti pareigas (įskaitant ir laikinai)
asmeniui atsiranda pareiga deklaruoti privačius
interesus, ir pasikeitus situacijai, papildyti
deklaraciją naujais duomenimis. Deklaruojantis
asmuo šią pareigą privalo įvykdyti nedelsiant, ne
vėliau kaip per 30 kalendorinių dienų. Duomenys
turi būti aktualūs privačių interesų deklaracijos
pildymo metu, tačiau, jei asmens pavadavimas
truko 10 dienų, deklaravimo terminas pavadavimo
pabaigoje dar nesibaigęs, todėl reikalauti iš asmens deklaruoti privačius interesus anksčiau, nei nustatyta Viešųjų ir privačių interesų derinimo
įstatyme, nėra pagrindo.

